SARL-NUUS - Sondag 27 JUNIE 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met her- 
leidings op 10,130, 7,066 en 3,695 MHz ESB. (Ander nuuslesers verander soos 
toepaslik.) 


In die nuus vandag; 

MEI 2010 RAE-ROEPSEINE BESKIKBAAR GESTEL 
RADIOTEGNOLOGIE-IN-AKSIE IN KAAPSTAD 

DIE T1ARU SE INTERNASIONALE AMATEURRADIO-SATELLIETFORUM 
ARRL WAARSKU TEEN E-POS BEDROGSPUL 


U luister na ZS6SRL. Bly ingeskakel vir verdere inligting oor hierdie en ander 
belangrike en interessante nuus-items. 


MEI 2010 RAE-ROEPSEINE BESKIKBAAR GESTEL 


Die SARL kondig met genoë aan dat die lang wag vir roepseine verby is en dat 
dit nou op SARL se webblad beskikbaar is. 


Klik op die skakel aan die linker-bokant van die bladsy www.sarl.org.za waar na 
die Mei 2010 RAFEF-uitslae verwys word en volg dan die aanwysings na die uit- 
slagblad. Die SARL het met OKOSA ooreengekom dat u onmiddelik u roepsein 
kan gebruik en op die lug bedrywig kan raak. 


Daar is egter nog 'n aantal kandidate waarvan die dokumentasie onvolledig is. 
U roepsein kan nie beskikbaar gestel word alvorens die korrekte dokumente by 
SARL se kantore ontvang is nie. As daar `n kode langs u naam verskyn, dui dit 
die aard van die probleem aan en die SARL versoek u om aandag daaraan te 
gee - nie later as volgende Vrydag nie. 


Ons sien met graagte uit daarna om eersdaags `n geselsie met u op die lug aan 
te knoop. 


Geniet u roepsein en die stokperdjie. Onthou, u begin eintlik nou eers om 
ervaring op te doen en die stokperdjie tot sy volle omvang te geniet. 


Indien u enige navrae het, rig dit aan Mariska na admin@sarl.org.za of per 
telefoon na 011 675 2393. 


SUMBANDILASAT TERUG OP DIE LUG 


SumbandilaSat is terug op die lug. Versoeke om met die satelliet kon- 
tak te maak terwyl dit in u omgewing is, moet gestuur word na saam- 
sat@intekom.co.za teen Maandae vir moontlike insluiting in die skedule 
wat Donderdagaande/Vrydagogsende vrygestel word ten opsigte van die 
daaropvolgende week. 


Dit is nie altyd moontlik om aan u versoeke te voldoen nie. Die weekskedule 
word op die webblad www.amsatsa.org.za geplaas. Suid-Afrikaanse stasies hoef 
nie hierdie versoeke te rig nie aangesien Allan Saul die vereiste skedulering sal 
doen terwyl SO6T7 oor Suidelike Afrika wentel. 


Inaggenome die onlangse sagteware-veranderings, moet u daarop let dat die 
bedryfsprosedure ook verander het. Kry al die inligting by www.amsatsa.org.za. 


RADIOTEGNOLOGIE-IN-AKSIE IN KAAPSTAD 


Radiotegnologie-In-Aksie 2010 vind plaas in Kaapstad op 24 Julie in die Oudi- 
torium van die Gencor-gebou op die Bellville-kampus van die Kaapse Skierei- 
land Universiteit vir Tegnologie. Volledige besonderhede asook die boustel- 
bestelvorm is beskikbaar op www.sarl.org.za. Klik op 'RTA'. 


Drie soorte boustelle word aangebied en sal op die dag van die RTA te koop 
wees. Slegs kontantbetalings asseblief. Boustelle kan ook vooraf bestel, via die 
internet betaal, en by die RTA ontvang word. Posbestellings is ongelukkig nie 
moontlik nie. Registrasiekoste vir die RTA beloop R50 wat ligte oggend- en 
etenstydverversings sal insluit. 


Die drie boustelle is soos volg: 


'n DSSS-boustel 100 mw vir 40 m. 'Twee Direkte-opvolg-spreispektrum- 
ontvangersenders (Direct Seguence Spread Spectrum, DSSS) wat in `n oop 
PCB-styl gebou word as `n leerervaring vir DSSS$. Al die fases van elke sender 
en ontvanger kan nagespeur en getoets word met eenvoudige gereedskap wat 
in elke amateur se stasie voorkom. Die boustel met `n CD met die bou- en 
bedryfsinstruksies is, sonder kabels, te koop teen R350. 


'n TDR (Tyd-domein-reflektometrie) 1 GHz proef-ossiloskoop (“sampling 
scope”). Dié boustel is doelmatig ontwerp vir TDR, maar kan ook vir ander 
aanwendings gebruik word. Dit is `n USB-gedrewe meganisme wat by `n reke- 
naarpoort ingeprop word. Dit gebruik `n Windows-program met 'n voorstelling 
van 'n normale ossiloskoop. Die boustel met `n CD wat die sagteware, bou- en 
bedryfsaanwysings bevat is, sonder kabels, te koop teen R350. 


`n DSP (Digitale seinprosessering) luidsprekerboustel. Dit word gebruik met 
luidspreker-uitsette of enige ander toerusting om geraas te verminder of uit te 
skakel. Dit is ideaal vir HF-ontvangers. Dit is gebou in 'n oop POB-styl en is 
ideaal vir gebruik as 'n DSP-leerervaring. Die boustel met 'n CD wat bou- en 
bedrysaanwysings bevat is, sonder kabels, te koop teen R325. 


Bykomende inligting oor die aanbiedings sal in volgende week se SARL-nuus 
verstrek word, of die volledige program kan by www.sarl.org.za afgelaai word. 
Klik op 'RTA' en volg die skakels. 


DIE T1ARU SE INTERNASIONALE AMATEURRADIO-SATELLIETFORUM 


Die TARU se internasionale amateurradio-satellietforum word hierdie jaar in 
samewerking met die AMSAT-VK Collogium in Guildford, Engeland, gedurende 
die naweek van 31 Julie tot 1 Augustus gehou 


Die forum, met Hans van de (Groenendaal, ZS6GAKV, die TARU se 
amateursatelliet- raadgewer as Voorsitter, vind die Sondagoggend plaas. 
'n 'Terugvoerverslag oor die werksaamhede van die IARU se satelliet-raadgewer 
en sy raadplegende paneel is ook op die agenda. 


Daar sal voorts 'n kort aanbieding wees oor die ITU se kennisgewingsvereistes 
vir die bedryf van satelliete in die amateurdiens - en die behoefte om uitsendings 
kort te knip - indien die seine inmeng met ander gebruikers van die radiospek- 
trum. 


Die forum is oop vir alle afgevaardigdes na die colloguium. Inligting kan bekom 
word by http://www.uk.amsat.org/colloguium/. 


CGUBESAT SOEK 'N NAAM 


Die kompetisie om `n naam aan die SA A MSAT-CubeSat-projek te gee wek inter- 
nasionale belangstelling, met talle inskrywings vanuit oorsese lande. Tot dusvêr 
is nog nie `n enkele inskrywing uit Suid Afrika ontvang nie. 


Is dit nie ironies dat oorsese amateurs groter belangstelling toon in die 
SAAMSAT-projek as plaaslike amateurs nie? Verkry inligting oor hoe om in te 
skryf by www.amsatsa.org.za. 


DIE ARRL WAARSKU TEEN `n E-POS BEDROGSPUL 


Die ARRL sê dat skelms poog om die ARRL se identiteit te gebruik om lede se 
vertroulike inligting te probeer bekom. Die ARRL waarsku sy lede om enige ver- 
soeke vir sodanige inligting, wat oënskynlik van die ARRL af kom, te ignoreer. 


Amateur Radio Newsline se Bruce Tennent, KOPZW, berig soos volg: 
DIE ARRL WAARSKU TEEN SKELMSTREKE 


In `n berig op sy webblad berig die ARRL dat hulle talle klagtes ontvang het 
van lede wat “arrl.net” e-posrekenings het. Hierdie lede het aangedui dat hulle 
onlangs per e-pos genader is om hul vertroulike inligting, soos gebruikersname 
en skuilname te openbaar, asof die versoek vanaf die ARRL afkomstig is. 


Die ARRL beklemtoon dat hierdie e-posboodskappe bedrieglike pogings ( of 
“phishing”) is om vertroulike inligting te probeer bekom en ook dat die oorsprong 
daarvan beslis nie die ARRL is nie. Vir dié wat nie weet nie, “phishing”, wat as 
“fishing” uitgespreek word, maar met 'n “ph” gespel word, is waar n kuberskelm' 


iemand anders se naam, e-pos of albei gebruik om u te oortuig om u vertroulike 
inligting aan hom/haar te stuur. 


Volgens Barry Shelley, N1VXY, die ARRL se hoof finansiële beampte, sal die 
ARRL nooit per massa-e-pos gebruikersname en/of skuilname van “arrl.net” 
gebruikers aanvra nie. 


BESPREKINGS VIR DIE PRETORIA PIC-KURSUS IS NOU OOP 


Besprekings vir die PIC-kursus in Centurion op 14 Augustus kan nou gedoen 
word. Volledige inligting, sowel as die besprekingsvorm is beskikbaar by 
www.sarl.org.za. Klik op “RTA' en volg die skakels. John Williscroft, ZS6EF, 
bied die vier uur lange kursus aan met behulp van verskeie oudiovisuele 
tegnieke. Na afloop van die kursus sal u met PIC-mikrobeheerders kan werk en 
programmeer vir ander projekte. Laat toe vir `n bykomende uur vir vraetyd en 
'n tyd vir verversings. 


Die sluitingsdatum vir besprekings is 2 Augustus. Maak asseblief seker dat u 
inligting op die besprekingswebwerf voorkom, indien u reeds bespreek het, gaan 
na, www.sarl.org.za, klik op RTA' en volg die skakels na die besprekingsblad. 


As u inligting ontbreek, stuur `n e-pos aan rta@sarl.org.za. Geen ander beves- 
tiging van bespreking word uitgestuur nie. 


KOMPETISIENUUS 


SARL Digitale Kompetisie. Die SARL se digitale kompetisie vind vanmiddag 
van 13:00 tot 16:00 UTC op 40 m sowel as op 2 m met gebruik van PSK plaas. 
Die kompetisie is oop vir alle radioamateurs in Suidelike Afrika. 


'n Seinverslag plus n @SO-nommer, beginnende met 001, word uitgeruil. 
Logstate moet gestuur word aan Die Lichtenburg ARK, Posbus 410, Lichten- 
burg, 2740, of per e-pos aan zs6lrk[punt]nwinternet [punt]zapuntJorg. tot 12 
Julie 2010. 


TARU-HF-kampioenskap. Die jaarlikse TARU-HF-kampioenskap vind op 10 en 
11 Julie plaas en vanjaar vind die WRTYC ook oor daardie naweek plaas. Is daar 
n radioklub of klubs wat belangstel om ZSOH@ opspraak en GG gedurende die 
kompetisie te bedryf? Wat van ZS85SARL? Enige belangstellendes moet asb. 
vir Dennis, ZS4BS, per e-pos laat weet na zsdbs[bylnetactivelpunt]colpunt]za. 


HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Sonvlek 1 082 is die enigste teken van aktiwiteit op `n andersins baie gematigde 
son. Die voorspelde effektiewe sonvlektelling vir die week gaan steeds minder 
as 10 wees. 


20 m is die beste keuse vir DX gevolg deur 15 en 17 m. Gedurende die middae 
gaan die toestande na Indië goed wees. Gedurende laatmiddae en die aande 
gaan toestande na Europa belowend wees. Kontakte met Australië raak `n 


moontlikheid gedurende sonsopkoms. Kontakte met die VSA kan uitdagend 
wees. Toestande na Brasilië en Suid-Amerika word tans belowend. 


30 m kan vir die digitale en gelykgolf-entoesiaste baie rooskleurig wees met 
openings na verskeie dele van die wêreld. 


Plaaslike toestande gaan gedurende die dag gunstig op 40 m wees. Met die 
winter hier het 30 m by 20 m oorgeneem vir kontakte oor die langer afstande 
gedurende die middel van die dag. Met die laer ruisvlakke is 80 m vroegoggend 
en laatmiddag die beste keuse, asook vir kontakte oor die korter afstande. 


Saans is 80 m die beste keuse. 
Besoek gerus www.spaceweather.co.za vir meer inligting. 
DAGBOEK VAN GEBEURE 


27 Junie Vanmiddag, SARL se digitale kompetisie van 13:00 tot 16:00 UTC 
op 40 m sowel as op 2 m; 10/11 Julie - IARU-HF-kampioenskap en WRTG; 18 
Julie - Integnet om 19:30 oor BHEF-/UHF-/Mikrogolf-aangeleenthede; 23 - 24 
Julie - Voorbereiding en lansering van die HABEX-balloneksperiment; 24 Julie 
- RTA-simposium in Kaapstad. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te stuur. Stuur dit - indien moontlik - in 
beide Engels en Afrikaans, na www.sarl.org.za/newsinbox.asp nie later as die 
Donderdag voor uitsending nie. 


Die SARL nooi u ook om te luister na die program Amateurradio Mirror Interna- 
tional wat om 10:00 SAT op 145,750 in die Pretoria-gebied uitgesaai word, met 
herleidings op 7 082, 7 205 en 17 860 kHz. Daar is ook `n “podcast”-uitsending 
waarna geluister kan word. Vir oudiostrome en Echolink deur ZS6FGS, besoek 
www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n bulletin wat deur Leon, ZS4V, saamgestel is en geredigeer 
is deur Jannie, ZR6GPHD. 


Dankie dat u saamgeluister het, 73. 


/EX 


